रायगढ़। मां बर दवा ले बर बरमकेला गए महिला ल वो वक्त अपन जान के कीमत चुकाए बर पडीस जब दवा खरीदी करके वोहा लिफ्ट लेके वापस लेंध्रा लउटत रहिस हे । इही बीच सड़क म बने रोड ब्रेकर म जब बाइक चालक ह ब्रेक मारिस त वोहा बाइक ले उछलके सड़क म गिर गिस। वोकर जमीन म गिरत ही अनियंत्रित डम्पर वोकर ऊपर चढ़ गिस, जेकर कारण वोकर मउका म ही मउत हो गिस। बरमकेला पुलिस द्वारा आरोपी डम्पर चालक ल गिरफ्तार कर ले गिस हे ।
लेंध्रा निवासी भावना अग्रवाल अपन 10 वर्षीय बच्ची के साथ बुधवार के सुबेह बरमकेला म मां बर दवा खरीदे बर गए रिहिस हे । बताए जात हे कि महिला लिफ्ट लेके ही बरमकेला गए रिहिस हे । वहीं वापसी म भी वोहा कोनो बाइक सवार के साथ लउटत रिहिस हे । अईसे म बरमकेला अउ लेंध्रा के बीच सड़क म ब्रेकर के पास जब बाइक चालक ह ब्रेक लगाईस त महिला बाइक ले नीचे गिर गिस। उही दउरान आत डम्पर के चालक ह नियंत्रण खो बईठिस अउ डम्पर के पहिया महिला के उपर चढ़ गिस, जेकर ले महिला ह दम तोड़ दिस। लेकिन परिजन मन के द्वारा वोला जिला अस्पताल पहुंचाए गिस, जिहां डॉक्टर मन ह वोला मृत घोषित कर दिस।
hne_Deva hne_Deva